
DR.30.9.2002 67 
 

  

Bajet 2003 adalah satu bajet yang cukup baik. Dalam Bajet 2003 ini peruntukan untuk 
perbelanjaan pendidikan adalah terbesar sekali. Ini menunjukkan kerajaan kita 
mengambil  berat  tentang pendidikan dan mahu melihat generasi yang akan datang  di 
negara kita menjadi orang-orang yang berilmu dan berkualiti. Kita patut bersyukur 
kerana  mutu pendidikan di negara kita adalah semakin meningkat. Ramai ibu bapa hari 
ini amat mengambil berat pendidikan anak-anak mereka sejak kecil di peringkat umur 
lima hingga enam tahun, sama ada di kawasan bandar atau di luar bandar. Mereka 
juga mahu anak-anak mereka mendapat  pendidikan asas yang sempurna di peringkat 
prasekolah.  

Kita amat gembira kerana kerajaan juga melalui Jabatan Perpaduan Negara 
dan pembangunan Masyarakat dan Kemas telah menubuhkan banyak kelas tadika  di 
kawasan bandar dan kawasan luar bandar.  Di samping itu banyak kelas tadika  swasta 
juga telah ditubuhkan tetapi  adakah kelas-kelas tabika swasta ini  telah berdaftar  dan  
memenuhi syarat-syarat daripada kerajaan. Adakah kelas-kelas tadika swasta ini  
bermutu daripada segi sistem pengajarannya, keselamatan alam premis dan 
kebersihannya kepada anak-anak kita.  

 Saya berharap kerajaan juga dapat memberi perhatian khas ke atas 
pendidikan di kelas tabika swasta di mana dapat memberi khususnya kemahiran 
kepada  guru-guru tabika swasta supaya  pendidikan di negara kita adalah sentiasa 
bermutu dan dipertingkatkan dalam zaman globalisasi yang canggih ini. 

 Tuan Yang di-Pertua, kita juga amat berbangga  kerana  negara kita semakin  
mencapai kemajuan sebagai pusat pengajian  yang bermutu. Ramai anak-anak  rakyat 
asing suka melanjutkan pendidikan di negara kita  seperti dari negara China, Afrika dan 
lain-lain. Negara kita adalah istimewa  terdiri daripada rakyat yang berbilang kaum dan 
seni budaya dan adat resam yang beraneka ragam. Mutu pendidikan di negara kita 
juga adalah bertaraf tinggi. Oleh itu kita mesti  menjaga taraf pendidikan negara untuk 
mendapatkan perhatian  dunia luar. Sebagai contohnya  terdapat  sebuah kolej swasta 
yang tidak mendapat  pengiktirafan  kerajaan  telah mengeluarkan 119 unit sijil  degree  
kepada pelajar-pelajarnya dan salah satu  adalah sijil Honorary, Ph.D  kepada seorang 
VIP.  

 Difahamkan kolej swasta ini cuma mempunyai satu kelas sahaja dalam se 
minggu dan tempoh masa  pengajarannya adalah setahun. Ini bermakna pelajar-pelajar 
yang tidak  sah di kolej swasta ini sudah boleh memiliki sijil profesional dalam masa 
setahun. Keadaan ini adalah tidak munasabah bagi pelajar-pelajar lain yang ada 
mendapat pengiktirafan kerajaan dan perlu belajar beberapa tahun baru boleh 
mendapat sijil penuh. Ini juga menjadi kekeliruan kepada masyarakat kita, khasnya 
kepada korporat-korporat yang memerlukan  orang yang betul-betul berkualiti. Oleh itu 
adalah diharapkan kerajaan dapat  memberi perhatian yang serius ke atas pengajian-
pengajian kolej-kolej swasta di negara kita demi untuk menjaga taraf pendidikan negara 
dan memastikan pelajar-pelajar di negara kita adalah betul-betul berkualiti.  

 Tuan Yang di-Pertua, negara kita  ada begitu banyak sekolah  bantuan modal. 
Saya dapati bajet memperuntukkan cuma RM10 juta untuk membantu  sekolah-sekolah  
ini.  Saya rasa  RM10 juta ini memang tidak cukup. Saya berharap peruntukan untuk 
sekolah bantuan ini perlu ditambahkan kepada RM50 juta barulah dapat membantu 
memberi kemajuan  dan pembangunan kepada sekolah-sekolah bantuan modal ini.  

Tuan Yang di-Pertua, dalam Bajet 2003 ini  peruntukan perbelanjaan dalam bidang 
kesihatan adalah di tempat yang keempat. Ini juga menunjukkan kerajaan amat 
mengambil berat mengenai kesihatan rakyat dan mahu rakyat  di negara kita sentiasa 
sihat dan panjang umur. Berkaitan bayaran  rawatan yang tinggi di hospital swasta, 
saya berharap kerajaan dapat mengambil berat untuk mengawal bayaran-bayaran yang 
begitu tinggi di hospital-hospital swasta untuk mengelakkan hospital-hospital swasta  
berkesempatan mencari keuntungan yang lebih. Sebagai contohnya, bagi seorang 
yang cuma mendapat rawatan biasa sahaja di wad hospital swasta, caj bayarannya 
didapati adalah  sebanyak  RM7,000 untuk tempoh masa satu minggu. Difahamkan  caj 
bayaran doktor pakar dan bilik pesakit adalah tidak begitu  mahal. Cuma  bayaran ubat-
ubatan sahaja adalah amat tinggi. Ini bermakna bayaran yang tinggi bagi hospital 
swasta adalah melalui caj bayaran ubat-ubatan. 

Selain itu apabila ada pesakit-pesakit datang mendapatkan rawatan di hospital 
swasta atau menjalankan pembedahan di hospital swasta, pihak hospital swasta ini 
akan bertanya pesakit-pesakit, adakah bayaran melalui tuntutan insurans? Jika bayaran 



Bajet 2003 adalah satu bajet yang cukup baik. Dalam Bajet 2003 ini peruntukan untuk perbelanjaan pendidikan adalah terbesar sekali. Ini menunjukkan kerajaan kita mengambil berat tentang pendidikan dan mahu melihat generasi yang akan datang di negara kita menjadi orang-orang yang berilmu dan berkualiti. Kita patut bersyukur kerana mutu pendidikan di negara kita adalah semakin meningkat. Ramai ibu bapa hari ini amat mengambil berat pendidikan anak-anak mereka sejak kecil di peringkat umur lima hingga enam tahun, sama ada di kawasan bandar atau di luar bandar. Mereka juga mahu anak-anak mereka mendapat pendidikan asas yang sempurna di peringkat prasekolah. Kita amat gembira kerana kerajaan juga melalui Jabatan Perpaduan Negara dan pembangunan Masyarakat dan Kemas telah menubuhkan banyak kelas tadika di kawasan bandar dan kawasan luar bandar. Di samping itu banyak kelas tadika swasta juga telah ditubuhkan tetapi adakah kelas-kelas tabika swasta ini telah berdaftar dan memenuhi syarat-syarat daripada kerajaan. Adakah kelas-kelas tadika swasta ini bermutu daripada segi sistem pengajarannya, keselamatan alam premis dan kebersihannya kepada anak-anak kita. Saya berharap kerajaan juga dapat memberi perhatian khas ke atas pendidikan di kelas tabika swasta di mana dapat memberi khususnya kemahiran kepada guru-guru tabika swasta supaya pendidikan di negara kita adalah sentiasa bermutu dan dipertingkatkan dalam zaman globalisasi yang canggih ini. Tuan Yang di-Pertua, kita juga amat berbangga kerana negara kita semakin mencapai kemajuan sebagai pusat pengajian yang bermutu. Ramai anak-anak rakyat asing suka melanjutkan pendidikan di negara kita seperti dari negara China, Afrika dan lain-lain. Negara kita adalah istimewa terdiri daripada rakyat yang berbilang kaum dan seni budaya dan adat resam yang beraneka ragam. Mutu pendidikan di negara kita juga adalah bertaraf tinggi. Oleh itu kita mesti menjaga taraf pendidikan negara untuk mendapatkan perhatian dunia luar. Sebagai contohnya terdapat sebuah kolej swasta yang tidak mendapat pengiktirafan kerajaan telah mengeluarkan 119 unit sijil degree kepada pelajar-pelajarnya dan salah satu adalah sijil Honorary, Ph.D kepada seorang VIP. Difahamkan kolej swasta ini cuma mempunyai satu kelas sahaja dalam se minggu dan tempoh masa pengajarannya adalah setahun. Ini bermakna pelajar-pelajar yang tidak sah di kolej swasta ini sudah boleh memiliki sijil profesional dalam masa setahun. Keadaan ini adalah tidak munasabah bagi pelajar-pelajar lain yang ada mendapat pengiktirafan kerajaan dan perlu belajar beberapa tahun baru boleh mendapat sijil penuh. Ini juga menjadi kekeliruan kepada masyarakat kita, khasnya kepada korporat-korporat yang memerlukan orang yang betul-betul berkualiti. Oleh itu adalah diharapkan kerajaan dapat memberi perhatian yang serius ke atas pengajian- pengajian kolej-kolej swasta di negara kita demi untuk menjaga taraf pendidikan negara dan memastikan pelajar-pelajar di negara kita adalah betul-betul berkualiti. Tuan Yang di-Pertua, negara kita ada begitu banyak sekolah bantuan modal. Saya dapati bajet memperuntukkan cuma RM10 juta untuk membantu sekolah-sekolah ini. Saya rasa RM10 juta ini memang tidak cukup. Saya berharap peruntukan untuk sekolah bantuan ini perlu ditambahkan kepada RM50 juta barulah dapat membantu memberi kemajuan dan pembangunan kepada sekolah-sekolah bantuan modal ini. Tuan Yang di-Pertua, dalam Bajet 2003 ini peruntukan perbelanjaan dalam bidang kesihatan adalah di tempat yang keempat. Ini juga menunjukkan kerajaan amat mengambil berat mengenai kesihatan rakyat dan mahu rakyat di negara kita sentiasa sihat dan panjang umur. Berkaitan bayaran rawatan yang tinggi di hospital swasta, saya berharap kerajaan dapat mengambil berat untuk mengawal bayaran-bayaran yang begitu tinggi di hospital-hospital swasta untuk mengelakkan hospital-hospital swasta berkesempatan mencari keuntungan yang lebih. Sebagai contohnya, bagi seorang yang cuma mendapat rawatan biasa sahaja di wad hospital swasta, caj bayarannya didapati adalah sebanyak RM7,000 untuk tempoh masa satu minggu. Difahamkan caj bayaran doktor pakar dan bilik pesakit adalah tidak begitu mahal. Cuma bayaran ubat- ubatan sahaja adalah amat tinggi. Ini bermakna bayaran yang tinggi bagi hospital swasta adalah melalui caj bayaran ubat-ubatan. Selain itu apabila ada pesakit-pesakit datang mendapatkan rawatan di hospital swasta atau menjalankan pembedahan di hospital swasta, pihak hospital swasta ini akan bertanya pesakit-pesakit, adakah bayaran melalui tuntutan insurans? Jika bayaran.